*Από τη Βικιπαίδεια, την ελεύθερη εγκυκλοπαίδεια*

H **PHP** είναι μια [γλώσσα προγραμματισμού](http://el.wikipedia.org/wiki/%CE%93%CE%BB%CF%8E%CF%83%CF%83%CE%B1_%CF%80%CF%81%CE%BF%CE%B3%CF%81%CE%B1%CE%BC%CE%BC%CE%B1%CF%84%CE%B9%CF%83%CE%BC%CE%BF%CF%8D) για τη δημιουργία σελίδων web με δυναμικό περιεχόμενο. Μια σελίδα PHP περνά από επεξεργασία από ένα συμβατό [διακομιστή](http://el.wikipedia.org/wiki/%CE%94%CE%B9%CE%B1%CE%BA%CE%BF%CE%BC%CE%B9%CF%83%CF%84%CE%AE%CF%82) του Παγκόσμιου Ιστού (π.χ. [Apache](http://el.wikipedia.org/wiki/Apache_HTTP_%CE%B5%CE%BE%CF%85%CF%80%CE%B7%CF%81%CE%B5%CF%84%CE%B7%CF%84%CE%AE%CF%82)), ώστε να παραχθεί σε πραγματικό χρόνο το τελικό περιεχόμενο, που θα σταλεί στο πρόγραμμα περιήγησης των επισκεπτών σε μορφή κώδικα [HTML](http://el.wikipedia.org/wiki/HTML).

Ένα αρχείο με κώδικα PHP θα πρέπει να έχει την κατάλληλη [επέκταση](http://el.wikipedia.org/w/index.php?title=%CE%95%CF%80%CE%AD%CE%BA%CF%84%CE%B1%CF%83%CE%B7_%CE%B1%CF%81%CF%87%CE%B5%CE%AF%CE%BF%CF%85&action=edit&redlink=1) (π.χ. \*.php, \*.php4, \*.phtml κ.ά.). Η ενσωμάτωση κώδικα σε ένα αρχείο επέκτασης .html δεν θα λειτουργήσει και θα εμφανίσει στον browser τον κώδικα χωρίς καμία επεξεργασία, εκτός αν έχει γίνει η κατάλληλη ρύθμιση στα MIME types του server. Επίσης ακόμη κι όταν ένα αρχείο έχει την επέκταση .php, θα πρέπει ο server να είναι ρυθμισμένος για να επεξεργάζεται και να μεταγλωτίζει τον κώδικα PHP σε HTML που καταλαβαίνει το πρόγραμμα πελάτη. Ο διακομιστής Apache, που χρησιμοποιείται σήμερα ευρέως σε συστήματα με τα [λειτουργικά συστήματα](http://el.wikipedia.org/wiki/%CE%9B%CE%B5%CE%B9%CF%84%CE%BF%CF%85%CF%81%CE%B3%CE%B9%CE%BA%CF%8C_%CF%83%CF%8D%CF%83%CF%84%CE%B7%CE%BC%CE%B1) [GNU/Linux](http://el.wikipedia.org/wiki/GNU/Linux), [Microsoft Windows](http://el.wikipedia.org/wiki/Microsoft_Windows), [Mac OS X](http://el.wikipedia.org/wiki/Mac_OS_X) υποστηρίζει εξ ορισμού την εκτέλεση κώδικα PHP, είτε με την χρήση ενός πρόσθετου (mod\_php) ή με την αποστολή του κώδικα προς εκτέλεση σε εξωτερική διεργασία [CGI](http://el.wikipedia.org/wiki/CGI) ή FCGI ή με την έλευση της php5.4 υποστηρίζονται η εκτέλεση σε πολυάσχολους ιστοχώρους, FastCGI Process Manager (FPM).

Η ιστορία της PHP ξεκινά από το [1994](http://el.wikipedia.org/wiki/1994), όταν ένας φοιτητής, ο [Rasmus Lerdorf](http://el.wikipedia.org/w/index.php?title=Rasmus_Lerdorf&action=edit&redlink=1) δημιούργησε χρησιμοποιώντας τη γλώσσα προγραμματισμού Perl ένα απλό [script](http://el.wikipedia.org/w/index.php?title=Script&action=edit&redlink=1) με όνομα php.cgi, για προσωπική χρήση. Το script αυτό είχε σαν σκοπό να διατηρεί μια λίστα στατιστικών για τα άτομα που έβλεπαν το online βιογραφικό του σημείωμα. Αργότερα αυτό το script το διέθεσε και σε φίλους του, οι οποίοι άρχισαν να του ζητούν να προσθέσει περισσότερες δυνατότητες. Η γλώσσα τότε ονομαζόταν PHP/FI από τα αρχικά Personal Home Page/Form Interpreter. Το [1997](http://el.wikipedia.org/wiki/1997) η PHP/FI έφθασε στην έκδοση 2.0, βασιζόμενη αυτή τη φορά στη γλώσσα [C](http://el.wikipedia.org/wiki/C_%28%CE%B3%CE%BB%CF%8E%CF%83%CF%83%CE%B1_%CF%80%CF%81%CE%BF%CE%B3%CF%81%CE%B1%CE%BC%CE%BC%CE%B1%CF%84%CE%B9%CF%83%CE%BC%CE%BF%CF%8D%29) και αριθμώντας περισσότερους από 50.000 [ιστότοπους](http://el.wikipedia.org/wiki/%CE%99%CF%83%CF%84%CF%8C%CF%84%CE%BF%CF%80%CE%BF%CF%82) που τη χρησιμοποιούσαν, ενώ αργότερα την ίδια χρονιά οι [Andi Gutmans](http://el.wikipedia.org/w/index.php?title=Andi_Gutmans&action=edit&redlink=1) και [Zeev Suraski](http://el.wikipedia.org/w/index.php?title=Zeev_Suraski&action=edit&redlink=1) ξαναέγραψαν τη γλώσσα από την αρχή, βασιζόμενοι όμως αρκετά στην PHP/FI 2.0. Έτσι η PHP έφθασε στην έκδοση 3.0 η οποία θύμιζε περισσότερο τη σημερινή μορφή της. Στη συνέχεια, οι Zeev και Andi δημιούργησαν την εταιρεία Zend (από τα αρχικά των ονομάτων τους), η οποία συνεχίζει μέχρι και σήμερα την ανάπτυξη και εξέλιξη της γλώσσας PHP. Ακολούθησε το [1998](http://el.wikipedia.org/wiki/1998) η έκδοση 4 της PHP, τον Ιούλιο του [2004](http://el.wikipedia.org/wiki/2004) διατέθηκε η έκδοση 5, ενώ αυτή τη στιγμή έχουν ήδη διατεθεί και οι πρώτες δοκιμαστικές εκδόσεις της επερχόμενης PHP 6, για οποιονδήποτε προγραμματιστή θέλει να τη χρησιμοποιήσει. Οι περισσότεροι ιστότοποι επί του παρόντος χρησιμοποιούν κυρίως τις εκδόσεις 4 και 5 της PHP.